Möödunud nädalal ilmus koolidesse kõikidele abiturientidele tasuta jagamiseks mõeldud «Eesti kalender 2007/10220». Tekstid on kirjutanud Elo Liiv,  kalendrit ilmestavad suurepärased loodusfotod on välja valitud konkursile laekunud 502 töö hulgast. «Kõikidel loodusrahvastel on olnud looduskalender, mis määrab ära aastaajalised tööd ja tabud, kus ei tohi ühte või teist tegu teha, tegemata jätta. /.../ Looduse poolt «pakutavad» võimalused kergendavad meie töid ja tegemisi, kui neid õigesti ajastada,» selgitab tekstide autor kalendri vajalikkust.